**Az új Ford Focus Active a Hankook Ventus Prime 3 abroncsait kapja**

**A Hankook abroncsgyártó tovább bővíti eredeti gyári felszerelés üzletágát a Ford Motor Company-vel: az új Ford Focus Active modelleket kizárólag Hankook Ventus Prime 3 abroncsokkal szerelik fel gyárilag. Az új gépjármű modellhez 2018 vége óta a Hankook prémium komfort abroncsok kétféle méretben állnak rendelkezésre első gyári felszerelésként.**

***Németország, Neu-Isenburg, 2019. február 14.*** – A prémium abroncsokat gyártó Hankook az új Ford Focus Active modelleket gyárilag Hankook Ventus Prime 3 abroncsokkal látja el. A biztonság, a teljesítmény és a kényelem tekintetében is kiemelkedő gumiabroncs 2018 decembere óta 215/50R18V és 215/55R17V méretekben áll rendelkezésre ehhez a modellhez. Az intelligens technológiákkal, például szabadon választható hajtásmódokkal felszerelt Ford Focus Active innovatív menetjellemzőket biztosít, melyeket a Ventus Prime 3 még tovább növel.

A Hankook legújabb ultra-nagyteljesítményű gumiabroncsai első rangú menetjellemzőket és kiemelkedő fékteljesítményt nyújtanak nedves és vizes útfelületen egyaránt. Négy széles profiljával gyorsan elvezeti a vizet, ami optimális menetjellemzőket biztosít nedves úton. A mintaárkokat az abroncs felületén az adott pozícióhoz optimalizálták, minimalizálva ezzel a nedves és száraz teljesítmény közötti kompromisszumot. A fejlesztés során új keverési technológiákat vetettek be, melyek nagy tapadású szilika futófelületi keverék használatát teszik lehetővé a jobb nedves fékteljesítmény elérése érdekében.

„Az új Ventus Prime 3 fejlesztése során kiemelt figyelmet szenteltünk a vonóerő-átvitelnek és fékteljesítménynek, különösen nedves útfelületen‟ - mondta Klaus Krause, a Hankook európai kutatás-fejlesztési központjának vezetője. „A módosított, aszimmetrikus kialakítású futófelületi mintázatnak köszönhetően az abroncsnak az útfelülettel ténylegesen érintkező felületét 10 százalékkal tudtuk megnövelni. A Ford Focus Active ennek köszönhetően különösen biztonságosan és precízen vezethető a Ventus Prime 3 abroncsokkal“.

A Ventus Prime 3 prémium minőségét különféle kitűntetések támasztják alá: 2018-ban az abroncs az ADAC terméktesztjében a legjobb „Jó‟ besorolást érte el, és az első helyet szerezte meg az Auto Bild 2018-as nagy abroncstesztjében. A Hankook Ventus Prime 3 ezen felül megkapta a Red Dot Design Award 2016-os díját 51 versenytárs közül.

A Hankook abrcsoncsgyár már 1999 óta szállít a Ford Motor Company számára első gyári felszerelésű abroncsokat. Azóta a Fiestától az Exploreren át a Mustangig számos különféle Ford modellt szerelnek fel a Hankook termékeivel. Az ezekhez most csatlakozott Ford Focus Active modellel a Hankook tovább bővíti világszintű automobil partnerkapcsolatát és 45 autógyártót lát el sikeresen első gyári felszerelésű abroncsokkal.

###

**A Hankook Tire vállalatról**

A Hankook Tire világszerte innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok, valamint a motorsport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten több mint 22.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén, Ennek érdekében a Hankook folyamatosan befektet öt kutatás-fejlesztési központjába és nyolc gyártási egységébe. A Hannoveri Technológiai Központban az európai piac igényeire szabva fejlesztik az abroncsokat, különös tekintettel az európai prémium autógyártók első szerelésű abroncsaira.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Csehországban, Oroszországban, Törökországban, Svédországban, Ukrajnában és Lengyelországban vannak képviseletei. A további európai országokban a cég termékeit regionális nagykereskedők terítik. A vállalat globális bevételének kb. 30 százalékát az európai piacokon és a FÁK országaiban realizált értékesítések adják.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg már több mint 3300 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nő. A rácalmási gyárban készült termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO 9001:2008., ISO/TSO 16949:2009. minőségi és az ISO 14001:2014. környezetvédelmi tanúsítvánnyal. A Hankook Tire 2016 óta szerepel a világszinten elismert Dow Jones Fenntarthatósági Indexben (DJSI World).

További információ: <http://www.hankooktire-mediacenter.com> és [www.hankooktire.com](http://www.hankooktire-eu.com)

**Kapcsolat:**

|  |  |  |
| --- | --- | --- |
| **Hankook Tire Magyarország Kft. |** Kommunikációs osztály **|** 2459 Rácalmás, Hankook tér 1. | | |
| **Roy Katalin**  kommunikációs vezető  [roykatalin@hankooktire.com](mailto:roykatalin@hankooktire.com) | **Boda Bence**  kommunikációs asszisztens  Tel.: +36 25 556 096  bence.boda@hankooktire.com | **Pacsirszky Attila**  kommunikációs asszisztens  Tel.: +36 25 556 091  pacsirszky@hankooktire.com |